সিলেট সিটি কর্পোরেশনের মেয়র আরিফুল হক চৌধুরী বলেছেন, শ্রমিকদের রক্তঘামে গড়ে উঠে তিলোত্তমা নগরী। মানুষের স্বপ্নের নীড়টাও গড়েছেন এই শ্রমিকরাই। তাই শ্রমিকদের প্রতি কোনভাবেই অবহেলা নয়। তাদের উপযুক্ত মর্যাদা প্রতিষ্ঠিত করতে হবে। শ্রমজীবী মানুষের প্রতি সুন্দর মনোভাব পোষণ করে তাদের কাজের প্রতি সম্মান জানাতে হবে। তিনি শ্রমিক ভাই-বোনদের সুখে-দুঃখে পাশে থাকার অভিপ্রায় ব্যক্ত করে বলেন, শ্রমিকদের চিকিৎসা সেবার মানোন্নয়নে সিটি কর্পোরেশনে একটি এ্যাম্বুলেন্স সার্ভিস ব্যবস্থা চালু করা হবে। সে সার্ভিসটি শুধুমাত্র শ্রমিকদের জন্য বরাদ্দ থাকবে। তাছাড়াও মেয়র শ্রমিকদের জন্য হেলথ কার্ড ইস্যুর ব্যাপারেও আশ্বাস প্রদান করেন।